
Maatietopalvelu
Kyselyvastaus
Asiakirjan tunnus: KT1386
Päivämäärä: 14.8.2026
Julkisuus: Julkinen 

Kongon demokraattinen tasavalta / Asiakirjaväärennökset
Democratic Republic of Congo / Document forgeries

Kysymykset
1. Voiko maassa hankkia väärennetyn passin tai muun asiakirjan? Ovatko väärennökset yleisiä?
2. Voiko maassa hankkia aidon henkilöllisyysasiakirjan (ml. passi) väärillä henkilötiedoilla? Onko tämä yleistä?
3. Miten maan henkilötietoja koskevat viranomaisrekisterit toimivat ja onko toiminta luotettavaa?
4. Tarvitseeko maahan palaaja tai sisäisesti siirtymään joutuva asiakirjoja? Jos kyllä, mitä?
Questions
1. Is it possible to obtain a forged passport or other document in the country? Are forgeries common? 
2. Is it possible to obtain a genuine identity document (including a passport) in the country using false personal details? Is this common? 
3. How do the country's official registers containing personal data operate, and is their operation reliable? 
4. Do returnees or internally displaced persons need documents? If so, which ones? 

[bookmark: _Hlk129259295]Voiko maassa hankkia väärennetyn passin tai muun asiakirjan? Ovatko väärennökset yleisiä?
Passia hakiessa hakijan tulee esittää joko vanhentunut passi tai syntymätodistus. Kongon demokraattisen tasavallan lainsäädännön mukaan perheiden on rekisteröitävä lapsi syntymätodistuksen saamiseksi, yleensä siviilirekisteritoimistossa tai pormestarin kansliassa, 90 päivän kuluessa syntymästä. Tässä määräajassa tehtävästä rekisteröinnistä ei peritä maksua.[footnoteRef:1] UNICEFin keräämien tietojen mukaan vain 40 prosenttia lapsista on rekisteröity syntyneiksi. Vuosikymmeniä kestäneen konfliktin vuoksi syntymän rekisteröiminen ei aina ole mahdollista eri syistä: ihmiset joutuvat pakenemaan, asiakirjoja katoaa tai sairaalasta puuttuvat rekisteröintiin tarvittavat välineet tai henkilökunta.[footnoteRef:2] [1:  Global Press Journal 19.7.2019, Kongon demokraattinen tasavalta 15.7.2016, Immigration and Refugee Board of Canada 9.3.2026. ]  [2:  Help a Child DRC 5.9.2025.] 

Jos henkilöllä ei ole syntymätodistusta, voi hän perhelain artiklan 153 perusteella pyytää syntymäpaikan siviilisäätyrekisterin pitäjää antamaan korvaavaksi asiakirjaksi todistuksen yleisestä tunnettuudesta (a certificate of notoriety/certificat de notoriété). Perhelain artiklan 154 mukaan yleistä tunnettuutta koskevaa todistusta varten tarvitaan kaksi todistajaa, joiden ei tarvitse olla hakijan vanhempia, ja hakijan tulee kertoa mahdollisuuksien mukaan tarkka syntymäaika, syntymäpaikka, hakijan nimi ja sukupuoli, isän ja äidin nimet sekä tieto siitä, olivatko he avioliitossa, sekä syyt, joiden vuoksi syntymää ei ilmoitettu, sekä muut tiedot, joita siviilisäädyn rekisteriviranomainen saattaa pyytää. Artiklan 155 mukaan todistus tunnettuudesta on sen pyytäneen osapuolen aloitteesta hyväksytettävä todistuksen myöntöpaikan rauhantuomioistuimen tai lapsituomioistuimen puheenjohtajan (le Président du tribunal de paix ou celui de Tribunal pour enfants où cet acte a été établi) toimesta, alueella missä todistus on laadittu. Ennen hyväksymistä todistus on voimassa ei ole virallinen.[footnoteRef:3] [3:  Immigration and Refugee Board of Canada 8.4.2021, Kongon demokraattinen tasavalta 15.7.2016.] 

Kanadan maahanmuutto- ja pakolaislautakunnan (Immigration and Refugee Board of Canada, IRB) vuonna 2022 julkaiseman raportin mukaan Kongon demokraattisessa tasavallassa (DRC) esiintyy väärennettyjä henkilöllisyysasiakirjoja, erityisesti ajokortteja, äänestyskortteja sekä asiakirjoja, jotka koskevat henkilöllisyysasiakirjan katoamista ja jota käytetään henkilökortin korvaavana asiakirjana. Äänestyskortteja voidaan käyttää todistamaan henkilöllisyys. Raporttiin haastatellun järjestön[footnoteRef:4] edustajan mukaan passien väärennökset eivät olleet yleisiä. Väärennettyjä syntymätodistuksia esiintyy, mutta ne myöskään eivät ole järjestön mukaan yleisiä.[footnoteRef:5] Kongon demokraattisessa tasavallassa ”mafiaverkostot” tuottavat väärennettyjä asiakirjoja ja näitä verkostoja on melkein kaikissa kaupungeissa. Vääriä asiakirjoja tuottavat ”mafiaverkostot” toimivat joko itsenäisesti tai yhteistyössä virallisten tahojen kanssa”, jotka voivat toimittaa materiaaleja, paperia sekä viranomaisten allekirjoituksia jäljitteleviä ja asiantuntijan käyttämiä virallisia leimoja. Ihmiset saattavat myös käyttää epävirallisia kanavia hankkiessaan asiakirjoja, sillä asiakirjojen hankkiminen virallisten kanavien kautta voi kestää hyvin pitkään.[footnoteRef:6]  [4:  LICOCO (Ligue Congolaise de Lutte contre la Corruption) on kansalaisjärjestö ja Transparency Internationalin virallinen osasto Kongon demokraattisessa tasavallassa (DRC).]  [5:  Immigration and Refugee Board of Canada 23.3.2022. ]  [6:  Immigration and Refugee Board of Canada 23.3.2022.] 

IRB:n vuonna 2022 julkaiseman raportin mukaan henkilöllisyys-, hallinto- ja oikeudellisia asiakirjoja voidaan hankkia vilpillisin keinoin. Niitä voidaan esimerkiksi ”valmistaa epävirallisesti palvelusta tavoittelevan henkilön toimesta”, hankkia valtion palvelupisteestä, jolla ei ole virallista valtuutusta tällaisten asiakirjojen tuottamiseen, tai tarjota valtuutetussa palvelupisteessä sellaisten työntekijöiden toimesta, joilla ei ole siihen oikeutta, mutta jotka tavoittelevat vastineeksi rahallista lahjusta. Virkamiehet laativat joskus virallisesti oikeita asiakirjoja epävirallisesti ansaitakseen rahaa itselleen.[footnoteRef:7] [7:  Immigration and Refugee Board of Canada 23.3.2022.] 

IRB:n vuonna 2023 julkaiseman raportin mukaan vuonna 2023 LDGL -järjestön[footnoteRef:8] ohjelmavastaava totesi, ettei kongolaisiin passeihin liittynyt petostapauksia, mutta että korruptiota esiintyi ”paljon”, sillä hakijoita houkuteltiin, erityisesti rekisteröintipisteen virkailijoiden toimesta, maksamaan palveluista, joiden olisi pitänyt olla maksuttomia. Saman lähteen mukaan väärentäjät eivät vielä kykene väärentämään passia, ja ”kaikki” liikkeellä olevat kappaleet (tammikuussa 2023) ovat Capture Centerin valmistamia ja myöntämiä. LICOCO:n pääsihteeri totesi vuonna 2022 kirjallisessa lausunnossa Kanadan maahanmuuttoviranomaisille, että väärennettyjen passien esiintyvyys on ”erittäin vähäistä”. LDGL:n ohjelmavastaava totesi, että passin hankkiminen väärennetyllä tai vilpillisin keinoin saadulla äänestäjäkortilla on mahdollista – erityisesti silloin, kun mukana on ”korruptoituneita” virkamiehiä riippumattomasta kansallisesta vaalikomissiosta (CENI) ja/tai tiedustelupalvelusta (L'Agence Nationale de Renseignements, ANR). IRB:n raportin tekijät eivät löytäneet määräajassa tarkasteltujen lähteiden joukosta muuta tietoa, joka vahvistaisi tämän.[footnoteRef:9] [8:  Great Lakes Region Human Rights League (LDGL) on toukokuussa 1993 perustettu alueellinen kansalaisjärjestö. Se kokoaa yhteen ihmisoikeusjärjestöjä Burundista, Kongon demokraattisesta tasavallasta ja Ruandasta.]  [9:  Immigration and Refugee Board of Canada 16.3.2023.] 

Kongon demokraattinen tasavalta alkoi myöntää biometrisiä passeja 27.5.2025. Viranomaisten mukaan asiakirja on keskeinen osa laajempaa hanketta kansalaisten identiteettien turvaamiseksi.[footnoteRef:10] Uuden passin hankkimisessa on yksinkertaistettu ja suoraviivainen hakuprosessi. Sen ilmoitettiin tapahtuvan osittain verkossa 5.6.2025 alkaen ja samalla eri puolille maata on tarkoitus perustaa uusia biometristen tietojen keruupisteitä kattavuuden ja saavutettavuuden varmistamiseksi. Nämä seikat ovat olleet merkittäviä haasteita järjestelmässä aikaisemmin. Passi sisältää seuraavat ominaisuudet: mikrosiru, polykarbonaatista valmistettu tietosivu, joka tarjoaa paremman suojan väärennyksiä vastaan, sekä hologrammit ja vesileimat, jotka vaikeuttavat väärentämistä.[footnoteRef:11] Passin 10–20 päivän käsittelyajat venyvät usein kuitenkin kuukausien mittaisiksi. Radio Okapin mukaan noin 126 000 hakemuksen käsittely oli pysähdyksissä syyskuussa 2025 teknisten ongelmien vuoksi. Passeport.gouv.cd-sivusto kaatuilee toistuvasti, ajan varaaminen on vaikeaa, ja jotkut hakijat kertovat maksaneensa jopa 180 dollaria virallisen 75 dollarin maksun sijaan. ANR vahvistaa hakijan henkilöllisyyden ennen asiakirjan myöntämistä. Tätä varten tarvitaan alkuperäiset asiakirjat sekä kolme kopiota kustakin seuraavista: syntymätodistus, vanha passi tai äänestäjäkortti, todistus 75 Yhdysvaltain dollarin maksusta, 2–3 tuoretta passikuvaa sekä tulostettu QR-koodi. Hakijan on käytävä henkilökohtaisesti Kinshasan kunnan tai oman maakunnan ANR-toimistossa. Tämän jälkeen hakija voi käydä antamassa biometriset tunnisteet (sormenjäljet) biometristen tietojen keruupisteissä.[footnoteRef:12] [10:  Wearetech.africa 30.5.2025.]  [11:  Tungali 2025.]  [12:  Vulgarisation-RDC.com 16.12.2025.] 

Kansallisen passin, jota käytetään ensisijaisesti kansainväliseen matkustamiseen, lisäksi Kongon demokraattisen tasavallan maahanmuuttovirasto (DGM) myöntää muita matkustusasiakirjoja, joita käytetään pääasiassa alueellisiin matkoihin (tietyissä osissa Afrikkaa). Nämä asiakirjat on kuitenkin esitettävä yhdessä äänestäjäkortin (tai kansallisen passin) kanssa haltijan henkilöllisyyden todistamiseksi, ja niihin on saatava leima tiettyyn osaa Afrikkaa saapumisen tai sieltä poistumisen sallimiseksi.[footnoteRef:13] [13:  Tungali 2025.] 

Huhtikuussa 2025 Kinshasa-Gomben korkein tuomioistuin tuomitsi kolme rikollisverkoston jäsentä 20 vuodeksi vankeuteen osallisuudesta matkustusasiakirjojen väärentämiseen. Tämä tapaus on viranomaisten mukaan merkittävä edistysaskel taistelussa järjestäytynyttä rikollisuutta vastaan. Turvallisuusviranomaisten paljastama verkosto väärensi passeja ja myönsi laittomia viisumeita jopa 1 500 Yhdysvaltain dollarin kappalehintaan. Asiasta uutisoineen verkkosivuston mukaan tuomio on ensimmäinen laatuaan tämänkaltaisten rikosten torjunnassa ja se heijastaa myös poliittista tahtoa palauttaa virallisten kongolaisten asiakirjojen uskottavuus.[footnoteRef:14] [14:  CongoQuotidien.com 12.4.2025.] 

Marraskuussa 2023 CENI:n tekemän ilmoituksen jälkeen poliisi pidätti useita henkilöitä – mukaan lukien kolme poliisia – jotka olivat osallisia väärennettyjen äänestäjäkorttien valmistamiseen. Syyskuussa 2024 CENI varoitti kansalaisia ​​verkostoista, jotka valmistavat äänestäjäkorttien väärennettyjä kaksoiskappaleita virallisten kanavien ulkopuolella.[footnoteRef:15] [15:  Cedoca 27.4.2026, s. 12.] 

Huhtikuussa 2025 Kinshasassa paljastettiin ja hajotettiin verkosto, johon kuului liikennehallinnon virkamiehiä ja joka valmisti väärennettyjä ajokortteja, ajoneuvojen rekisteröintitarroja sekä rekisteröintiasiakirjoja. Kansallinen ajokorttien myöntämiskomissio (CONADEP) tiedotti 10.5.2025 kansalaisille maassa liikkeellä olevien väärennettyjen ajokorttien yleistymisestä. [footnoteRef:16] [16:  Cedoca 27.4.2026, s. 13.] 

Voiko maassa hankkia aidon henkilöllisyysasiakirjan (ml. passi) väärillä henkilötiedoilla? Onko tämä yleistä?
Käytettävissä olevista lähteistä ei löytynyt tietoa siitä, kuinka yleistä aidon henkilöllisyysasiakirjan hankkiminen väärillä henkilötiedoilla on eikä tietoa, siitä, että aitoja henkilöllisyysasiakirjoja olisi hankittu väärillä tiedoilla. Syntymätodistuksen tiedoilla on suuri merkitys. Viranomaisia on kuitenkin lahjottu eri asiakirjojen myöntämisen yhteydessä (ks. kohta 1). Vastauksen kohdassa 1 kerrottiin rikollisverkostojen väärentävän passeja, äänestyskortteja ja viranomaisten väärentäneen ajokortteja.
Miten maan henkilötietoja koskevat viranomaisrekisterit toimivat ja onko toiminta luotettavaa?
Kongon demokraattisen tasavallan väestörekisteri (Fichier Général de la Population eli FGP) on keskitetty, yksilökohtainen tietokanta, joka perustettiin 2.3.2022 annetulla asetuksella nro 22/07. Kansallisen väestön tunnistamisviraston (Office National d'Identification de la Population eli ONIP) hallinnoima ja ylläpitämä tietokanta kokoaa yhteen henkilö- ja biometrisiä tietoja sekä siviilisäätyä koskevia tietoja ja myöntää kansalliset tunnistenumerot kaikille asukkaille ja kansalaisille. Tietokanta varmistaa maassa asuvien henkilöiden ja ulkomailla asuvien kongolaisten tunnistamiseen liittyvien tietojen jatkuvan kirjaamisen, käsittelyn, tallentamisen ja luovuttamisen henkilötietojen suojaamisessa sovellettavan lainsäädännön mukaisesti.[footnoteRef:17] [17:  7sur7.cd 25.4.2022, Citizenship Rights in Africa Initiative 2.3.2022.] 

DRC:ssä ei ole suoritettu väestönlaskentaa 42 vuoteen, mutta viranomaiset ovat suunnitelleet aloittavansa väestönlaskennan vuonna 2026. Miljoonat ihmiset ovat eläneet ilman virallista henkilöllisyystodistusta koko elämänsä. Koska kansallisia henkilökortteja ei ole ollut laajalti saatavilla vuosikymmeniin, rekisteröitymiskortit äänestystä varten ovat pitkään toimineet yhtenä harvoista laajasti hyväksytyistä henkilöllisyyden osoittamistavoista monille. Henkilöllisyystodistusten puute johtuu vuosikymmeniä kestäneestä poliittisesta epävakaisuudesta, heikoista hallintojärjestelmistä ja konflikteista, jotka ovat aiheuttaneet häiriöitä valtion palveluihin suuressa osassa maata.[footnoteRef:18] [18:  Al Jazeera 8.8.2026.] 

Freedom Housen vuoden 2024 raportti, joka käsittelee vuotta 2023, osoittaa korruption olevan laajalle levinnyttä hallinnossa, turvallisuusjoukoissa ja luonnonvarojen hyödyntämissektorilla, mikä heikentää sekä julkisia palveluja että kehitystoimia.[footnoteRef:19] Myös USDOSin vuoden 2024 raportti toteaa korruption olevan suurta hallinnon alalla.[footnoteRef:20] Bertelsmann Stiftungin BTI -raportin mukaan korruptio on laajalle levinnyttä valtionhallinnossa. Raportin mukaan rehottava korruptio kaikilla poliittisilla, taloudellisilla ja yhteiskunnallisilla aloilla on edelleen yksi Kongon demokraattisen tasavallan keskeisistä ongelmista.[footnoteRef:21] Deutsche Wellen toukokuussa 2024 julkaiseman artikkelin mukaan korruptio on laajalle levinnyttä DRC:ssä.[footnoteRef:22] [19:  Freedom House 2024.]  [20:  USDOS 22.4.2024.]  [21:  Bertelsmann Stiftung 2024, s. 32.]  [22:  Deutsche Welle 16.5.2024.] 

Korruption vastainen riippumaton järjestö Transparency International on laatinut korruption havaitsemista mittaavan indeksin (Corruption Perceptions Index). DRC sijoittuu sijalle 163 yhteensä 182 maan joukossa.[footnoteRef:23] [23:  Transparency International 10.2.2026.] 

Kongon demokraattisen tasavallan Kampalan-suurlähetystössä paljastui väärennettyjä passeja valmistava verkosto huhtikuussa 2026. Tämä toi päivänvaloon korruptiojärjestelyn, jonka avulla kapinallisjohtajien lähipiiriin kuuluvien henkilöiden väitettiin hankkineen virallisia asiakirjoja. Sisäpiirilähteiden mukaan AFC:n (Alliance Fleuve du Congo -koalitio)/M23 -aseellisen liikkeen johtajan Bertrand Bisimwan lähipiirille tarkoitetut passit pysäytettiin ennen niiden toimittamista perille. Hyötyjiksi väitettyjen joukossa olivat hänen vaimonsa ja lapsensa. Operaatio käynnistettiin tiettävästi sen jälkeen, kun sisäiset tietovuodot viittasivat epäselvyyksiin asiakirjojen myöntämisprosessissa. Kongon valtion virkamiesten epäillään edesauttaneen kyseisten asiakirjojen hankkimista lahjuksia vastaan ​​ja käyttäneen asemaansa hyväkseen kiertääkseen laillisia menettelyjä. Kampalassa työskentelevä kongolaisdiplomaatin mukaan tämä ei ole yksittäistapaus. Asiakirjojen väärentämiseen erikoistuneet verkostot kukoistavat tiettyjen virkamiesten myötävaikutuksella. Tapaus paljastui jännittyneessä ilmapiirissä. Kongon demokraattisen tasavallan itäosia vaivaa jatkuva turvattomuus, jota ruokkivat M23:n kaltaiset aseelliset ryhmittymät. Yritys myöntää passeja ryhmän johtajien lähipiiriin kuuluville herättää huolta viranomaiskoneiston haavoittuvuudesta ja valtion kyvystä hallita omia hallinnollisia prosessejaan. Kinshasan kaduilla tapaus herättää vihaa ja närkästystä. ”Miten näin arkaluonteisia asiakirjoja voidaan väärentää, kun tavalliset kansalaiset näkevät vaivaa saadakseen passin laillista tietä?” pohtii Gomben kaupunginosassa tavattu opiskelija. Lähteen haastattelemien analyytikoiden mukaan paljastunut tapaus saattaa olla vain jäävuoren huippu paljon laajemmasta järjestelmästä. Tutkinnassa on selvitettävä verkoston laajuus ja yksilöitävä vastuulliset tahot Kongon hallinnossa.[footnoteRef:24]  [24:  Mediacongo.net 27.4.2026.] 

Vuodettu ja laajasti levinnyt sisäinen viesti, jonka on laatinut Kongon demokraattisen tasavallan Ugandan-suurlähetystön työntekijä, syyttää virkamiehiä ja M23-liikkeen yhteistyökumppaneita neuvotteluista passien hankkimiseksi maksua vastaan. Asiakirjassa korostetaan merkittäviä vaikeuksia tunnistaa henkilöitä, joilla saattaa olla yhteys M23-ryhmään, ja todetaan, että verkossa toimiva haku- ja maksujärjestelmä ei vaikuta riittävältä luotettavan todentamisen varmistamiseksi. Vuodetun tiedon mukaan yli 300 hakijaa ”ryntäsi” lähetystöön rekisteröitymistä ja biometristen tietojen tallennusta varten – väitetysti sellaisen paikallisen toimistonjohtajan hiljaisella tuella tai jopa siunauksella, jonka epäillään tuntevan sympatiaa M23-liikettä kohtaan. Tietovuodosta vastannut työntekijä kertoo kieltäytyneensä ”epäeettisestä” määräyksestä ja ehdottaneensa ratkaisua hakemusten määrän rajoittamiseksi; samalla hän vaati kaiken passiasioihin liittyvän toiminnan väliaikaista keskeyttämistä Ugandassa vaaratilanteen välttämiseksi ja kansallisen turvallisuuden takaamiseksi. Lähteiden mukaan DRC:n ulkoministeriö Kinshasassa määräsi viipymättä takavarikoimaan kaikki ”epäilyttävät” passit ja käynnisti tutkinnan sellaisten virkamiesten tunnistamiseksi, jotka ovat olleet osallisina vakavassa turvallisuusloukkauksessa. Tavoitteena on paljastaa mahdolliset korruptioverkostot ja palauttaa konsulitoiminta, joka perustuu nuhteettomuuteen, avoimuuteen ja turvallisuuteen.[footnoteRef:25] [25:  AfricaNews 24.4.2026.] 

Tarvitseeko maahan palaaja tai sisäisesti siirtymään joutuva asiakirjoja? Jos kyllä, mitä?
Kongon demokraattisessa tasavallassa on YK:n maan sisäisesti siirtymään joutuneiden ihmisoikeuksia käsittelevän erityisraportoija Paula Gaviria Betancurin mukaan yksi maailman suurimmista ja pitkittyneimmistä maan sisäisistä pakolaiskriiseistä ja tilannetta pahentaa Ruandan tukemien AFC/M23-kapinallisten jatkuva miehitys Pohjois- ja Etelä-Kivun alueilla.[footnoteRef:26] [26:  UNHCR 2.6.2025.] 

YK:n ihmisoikeusvaltuutetun toimiston (OHCHR) mukaan maan sisäisesti siirtymään joutuneilta henkilöiltä, erityisesti alkuperäiskansoihin kuuluvilta, puuttuu usein henkilöllisyysasiakirjoja, koska ne ovat kadonneet tai tuhoutuneet siirtymään joutumisen yhteydessä. AFC/M23 -aseellinen järjestö on myös tietoisesti tuhonnut maan sisäisesti siirtymään joutuneiden asiakirjoja herättääkseen epäilyksiä heidän alkuperästään. Henkilöllisyysasiakirjojen puute estää maan sisäisesti siirtymään joutuneita ​​käyttämästä tehokkaasti äänioikeuttaan tai saamasta välttämättömiä palveluja. Asiakirjat tarjoavat myös tärkeää suojaa, sillä ne voivat osoittaa haltijan siviilistatuksen konfliktitilanteissa.[footnoteRef:27] [27:  OHCHR 25.6.2026, s. 14.] 

Lokakuuhun 2025 mennessä Kansainvälinen siirtolaisuusjärjestö (IOM) tunnisti 4,92 miljoonaa maan sisäistä pakolaista ja 5,2 miljoonaa paluumuuttajaa Kongon demokraattisessa tasavallassa. 71% maan sisäisesti siirtymään joutuneista ovat tällä hetkellä itäisissä provinsseissa. Humanitaarisen avun saatavuus konfliktien koettelemille väestöryhmille on edelleen merkittävä haaste turvattomuuden, logististen rajoitusten ja byrokraattisten esteiden vuoksi, mikä haittaa välttämättömän avun toimittamista. Rahoituspula jatkuu, ja humanitaariset tarpeet ylittävät huomattavasti käytettävissä olevat resurssit, mikä syventää kärsivien yhteisöjen haavoittuvuutta ja lisää altistumista merkittäville suojeluriskeille, kuten sukupuoleen perustuvalle väkivallalle (GBV), pakkovärväykselle ja ihmiskaupalle.[footnoteRef:28] [28:  IOM 2025.] 

Asiakirjojen puutteen vuoksi IOM otti käytäntöön jo vuonna 2015 biometrisen rekisteröinnin (sormenjäljet) ruoka-avun myöntämiseksi. Tuolloin IOM:n mukaan noin 80% maan sisäisesti siirtymään joutuneista aikuisista ei ollut henkilöllisyyttä osoittavia asiakirjoja.[footnoteRef:29]  [29:  IOM 5.5.2015.] 

Äänestäjäkortti (Carte d’électeur) suunniteltiin vaalikäyttöön ja väliaikaiseksi kansalliseksi henkilöllisyystodistukseksi, mutta sitä alettiin lopulta käyttää, ja käytetään yhä, tosiasiallisena kansallisena henkilöllisyystodistuksena.[footnoteRef:30] Kongon demokraattinen tasavalta siirtyi virallisesti käyttämään digitaalisia tunnistusjärjestelmiä äänestäjäkortin käyttöönoton myötä vuonna 2004. Kortin lisäksi maassa on käytössä useita muita toimivia tunnistusjärjestelmiä; osa niistä on valtion tarjoamia – kuten ajokortit ja kansallinen passi – kun taas toiset ovat yksityisten toimijoiden sisäiseen käyttöön tarkoitettuja.[footnoteRef:31] [30:  Tungali 2025.]  [31:  Tungali 2025.] 

Äänestäjäkortti toimii virallisen henkilöllisyyden osoituksena ja on ensisijainen asiakirja, jonka avulla pääsee käyttämään maan muita henkilöllisyyden todentamisjärjestelmiä eri sektoreilla sekä julkisia palveluita. Vuoden 2018 vaaleissa käytetty äänestäjäkortti oli laminoitu paperipohjainen henkilöllisyystodistus, jossa oli digitaalinen valokuva ja viivakoodi. Vuoden 2023 vaaleissa käytetty uusin versio on samankaltainen, mutta siinä viivakoodi on korvattu QR-koodilla. Jälkimmäistä käytetään nykyään maan tosiasiallisena kansallisena henkilöllisyystodistuksena. Äänestäjäkortti ei kuitenkaan enää ole lain mukaan pätevä asiakirja (tämä käyttömahdollisuus poistettiin virallisesti lailla vuonna 2016), mutta kansalaiset käyttävät sitä yhä todisteena laillisesta kansalaisuudestaan.[footnoteRef:32] [32:  Tungali 2025.] 

Äänestäjäkortin saamiseksi on esitettävä Kongon kansalaisuuden osoittava asiakirja, kuten syntymätodistus, aiempi äänestäjäkortti (korttia uusittaessa), kansallinen passi tai ajokortti. Vaaliviranomaisen mukaan hakijoiden, jotka eivät pysty esittämään mitään edellä mainituista asiakirjoista, on hankittava paikallisviranomaiselta kansalaisuuden vahvistava todistus ja saavuttava rekisteröintipisteeseen kolmen sellaisen todistajan seurassa, jotka ovat jo saaneet oman äänestäjäkorttinsa.[footnoteRef:33] [33:  Tungali 2025.] 

Vuonna 2022 pääministeri allekirjoitti asetuksen kansallisen henkilökortin käyttöönotosta Kongon demokraattisessa tasavallassa (vuoden 2022 asetus). ONIP:n toteuttama kortti perustuu biometrisiin tietoihin, ja se on pakollinen kaikille vähintään 18-vuotiaille Kongon kansalaisille. Tämän jälkeen on kuitenkin ilmennyt useita ongelmia, jotka ovat vaikeuttaneet digitaalisten henkilökorttien (CIN) myöntämistä Kongon kansalaisille. Näihin kuuluvat korruptio sekä prosessin asianmukaisen ja vakaan hallinnan puute, minkä lisäksi maan laajuudesta johtuvat logistiset haasteet vaikeuttavat tarvittavien laitteiden ja materiaalien toimittamista ja käyttöönottoa.[footnoteRef:34] [34:  Tungali 2025.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

